Official Journal L 187 , 16/07/2002 P. 0014 - 0020



Ir-Regolament tal-Kummissjoni (KE) Nru 1284/2002 tal-15 ta’ Lulju 2002 li jippreskrivi l-livell ta’ bejgħ fis-suq għall-ġellewż fil-qoxra IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħaxix ta’ l-ikel [1], kif l-aħħar emendat bir-Regolament (KE) Nru 545/2002 [2], u partikolarment l-Artikolu 2(2) miġjub fih, Billi: (1) Il-ġellewż huma fost il-prodotti mniżżla fil-lista fl-Anness I mar-Regolament (KE) Nru 2200/96 li għalih iridu jiġu adottati livelli stabbiliti. Għal dan l-iskop u fl-interess tal-preservazzjoni tat-trasparenza fis-suq dinji, għandu jitqies il-livell stabbilit għall-ġellewż fil-qoxra rakkomandat mill-Working Party dwar l-Istandardizzazzjoni tal-Prodotti li Jinħlew u ta’ l-Iżvilupp tal-Kwalità tal-Kummissjoni Ekonomika għall-Ewropa tan-Nazzjonijiet Uniti (NU/ECE). (2) L-applikazzjoni ta’ dawn il-livelli stabbiliti għandha tirriżulta fit-tneħħija mis-suq ta’ prodotti ta’ kwalità mhux sodisfaċenti, l-produzzjoni tinġieb f’linja mal-ħtiġijiet tal-konsumaturi u fil-faċilitazzjoni tar-relazzjonijiet kummerċjali bażati fuq il-kompetizzjoni imparzjali, biex b’hekk jgħinu t-titjib fil-qligħ (ta’ flus) tal-produzzjoni. Għalhekk, għandu jgħodd fl-istadji kollha tal-bejgħ fis-suq. (3) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Frott u l-Ħaxix ta’ l-Ikel, ADOTTAT DAN IR-REGOLAMENT: L-Artikolu 1 Il-livelli stabbiliti għall-bejgħ fis-suq għall-ġellewż fil-qoxra li jidħol fil-kodiċi tan-NK 08022100 u l-kodiċi tan-NK ex081350 għandhom ikunu kif dikjarati fl-Anness. Il-livell stabbilit għandu japplika għall-istadji kollha tal-bejgħ fis-suq fuq il-kondizzjonijiet preskritti fir-Regolament (KE) Nru 2200/96. L-Artikolu 2 Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jibda japplika mill-1 ta’ Jannar 2003. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fil-15 ta’ Lulju 2002. Għall-Kummissjoni Franz Fischler Membru tal-Kummissjoni [1] ĠU L 297, tal-21.11.1996, p. 1. [2] ĠU L 84, tat-28.03.2002, p. 1. -------------------------------------------------- L-ANNESS LIVELL STABBILIT GĦALL-ĠELLEWŻ FIL-QOXRA I. DEFINIZZJONI TAL-PRODOTT Dan il-livell stabbilit japplika għal ġellewż fil-qoxra minn varjetajiet (varjanti) mkabbra minn Corylus avellana L. u Corylus maxima Mill. u l-ibridi tagħhom mingħajr involukru jew qoxra, li jridu jiġu forniti lill-konsumatur, il-ġellewż għall-ipproċessar industrijali jiġi eskluż. II. DISPOSIZZJONIJIET LI JIRRIGWARDAW IL-KWALITÀ Il-għan ta’ dan il-livell stabbilit huwa li jiddefinixxi l-ħtieġa tal-kwalità għall-ġellewż fil-qoxra wara t-tħejjija u l-ippakkjar. A. Ħtiġijiet minimi [1] (i) Fil-klassijiet kollha, bla ħsara għad-disposizzjonijiet speċjali għal kull klassi u t-tolleranzi permessi, il-ġellewż fil-qoxra jrid ikun: (a) karatteristiċi tal-qoxra - iffurmat sew; il-qoxra ma tilfitx l-għamla tagħha b’mod li jidher, - intatta; ħsara superfiċjali ħafifa mhijiex ikkunsidrata bħala difett, - b’saħħitha; ħielsa minn difetti li x’aktarx jaffettwaw iż-żamma tal-kwalità naturali tal-frott, - ħielsa minn ħsara kawżata minn insetti/annimali qerrieda, - nadifa; prattikament ħielsa għal kollox minn kull materjal barrani li jidher, - niexfa; ħielsa minn umdità mhux tas-soltu fuq barra, - ħielsa minn qoxra li teħel (mhux aktar minn 5 % tal-wiċċ individwali tal-qoxra fl-aggregat jista’ jkollha qoxra li teħel). (b) karatteristiċi tal-qalba - intatta; ħsara superfiċjali ħafifa mhijiex ikkunsidrata bħala difett, - b’saħħitha; il-prodott affettwat mit-tinwir jew mid-deterjorazzjoni hekk li jagħmlu mhux tajjeb għall-konsum jiġi mwarrab, - żviluppata biżżejjed; frott mixrub jew imkemmex irid jiġi eskluż, - nadifa; prattikament ħielsa għal kollox minn kull materjal barrani li jidher, - ħielsa minn insetti ħajjin jew mejtin ikun xi jkun l-istadju ta’ l-iżvilupp tagħhom, - ħielsa minn ħsara kawżata minn insetti/annimali qerrieda, - ħielsa minn filamenti ta’ moffa li jidhru bil-għajn, - ħielsa mill-moffa, - ħielsa minn umdità mhux tas-soltu fuq barra, - ħielsa mir-riħa u/jew togħma barranija, - ħielsa minn tbajja’ (inkluż il-preżenza ta’ kulur iswed) jew deterjorazzjoni li tirrendihom mhumiex tajba għall-konsum [2]. Ġellewż fil-qoxra jridu jiġu maħsuda meta jkunu saru sew. Ġellewż m’ għandhomx ikunu vojta. Il-kondizzjoni tal-ġellewż trid tkun tali li tgħinhom: - jifilħu għat-trasport u l-immanneġġjar bl-idejn, - jaslu f’kondizzjoni sodisfaċenti fil-post tad-destinazzjoni. (ii) Kontenut ta’ l-umdità Ġellewż fil-qoxra jrid ikollu kontenut ta’ umdità li ma jaqbiżx it-12 % għall-ġellewża sħiħa u s-7 % għall-qalba [3]. B. Klassifika Il-ġellewż fil-qoxra huwa klassifikat fi tliet klassijiet definiti hawn taħt: (i) Klassi "Extra" Il-ġellewż fil-qoxra ta’ din il-klassi jridu jkunu ta’ kwalità superjuri. Iridu jkollhom il-karatteristiċi tal-varjetà u/jew ikunu tat-tip kummerċjali [4]. Iridu jkunu ħielsa mid-difetti għajr xi difetti ħfief ħafna u superfiċjali, basta iżda illi dawn ma jaffettwawx id-dehra ġenerali tal-prodott, il-kwalità, iż-żamma tal-kwalità u l-preżentazzjoni fil-pakkeġġ tagħhom. (ii) Klassi I Il-ġellewż fil-qoxra ta’ din il-klassi jridu jkunu ta’ kwalità superjuri. Iridu jkollhom il-karatteristiċi tal-varjetà u/jew ikunu tat-tip kummerċjali [5]. Difetti ħfief jistgħu jiġu permessi basta iżda illi dawn ma jaffettwawx id-dehra ġenerali tal-prodott, il-kwalità, iż-żamma tal-kwalità u l-preżentazzjoni fil-pakkeġġ tagħhom. (iii) Klassi II Din il-klassi tinkludi l-ġellewż fil-qoxra li ma jikkwalifikawx sabiex jidħlu fil-klassijiet ogħla, imma jissodisfaw l-ħtiġijiet minimi speċifikati hawn fuq. Jistgħu jitħallew difetti basta iżda illi l-ġellewż fil-qoxra iżomm il-karatteristiċi essenzjali tiegħu rigward il-kwalità, iż-żamma tal-kwalità u l-preżentazzjoni. III. DISPOSIZZJONIJIET LI JIRRIGWARDAW IL-GĦOTI TAD-DAQS Id-daqs jew tgħarbil (screening) jiġi stabbilit skond id-dijametru massimu tat-taqsima ekwatorjali. Huwa espress jew permezz ta’ intervall stabbilit minn daqs massimu u minimu (għoti tad-daqs), jew billi jissemma d-daqs minimu segwit mill-kliem "u aktar", jew id-daqs massimu segwit mill-kliem "u anqas" (screening). L-għoti tad-daqs huwa ta’ bil-fors għall-prodotti fil-Klassijiet "Extra" u "I" imma b’għażla għall-prodotti fi Klassi "II". Il-klassifika li ġejja hija preskritta: Għoti tad-daqs | Screening | 22 u aktar | 22 mm u aktar (jew u inqas) | 20 sa 22 mm | 20 mm u aktar (jew u inqas) | 18 sa 20 mm | 18 mm u aktar (jew u inqas) | 16 sa 18 mm | 16 mm u aktar (jew u inqas) | 14 sa 16 mm | 14 mm u aktar (jew u inqas) | 12 sa 14 mm | | Difetti permessi | Tolleranzi permessi (persentaġġ ta' frott b'difett ikkalkolat minn numru jew piż ta' frott b'difett) | Klassi 'Extra' | Klassi I | Klassi II | (a)Tolleranza totali permessa għal difetti tal-qoxra(ikkalkolat fuq it-total fil-bażi ta' l-użin tal-qoxra) | 3 | 5 | 7 | (b)Tolleranza totali permessa għal difetti tal-qalba(ikkalkolat fuq fil-bażi ta' l-użin tal-qalba) | 5 | 8 | 12 | fosthom immuffati, imnawwra, imranġta jew danneġġjati mill-insetti (kalkolat fuq fil-bażi ta' l-użin tal-qalba) | 3 | 5 | 6 | (ċ)Materjal barrani(ikkalkolat fuq it-total fil-bażi ta' l-użin tal-qoxra) | 0,25 | 0,25 | 0,25 | (d)Ġewż vojt(ikkalkolat fuq count basis) | 4 | 6 | 8 | Għall-Klassi Extra u Klassi I, jista’ jkun hemm massimu ta’ 12 % skond in-numru jew l-użin ta’ ġellewż fil-qoxra li jappartjenu għal varjetajiet differenti jew tipi kummerċjali. Dawn l-eċċezzjonijiet huma applikabbli wkoll għal Klassi II fil-każ li l-varjetà jew it-tip kummerċjali huwa ndikat. B. Impuritajiet minerali Irmied li ma jinħallux fl-aċidu m’għandhomx jaqbżu l-1 g/kg. C. Tolleranzi għad-daqs Għall-klassijiet kollha, huwa tollerat massimu ta’ 10 % skond in-numru jew l-użin ta’ ġellewż fil-qoxra li ma jikkonformax mad-daqs indikat basta iżda li: - il-ġewż jikkorrispondi għad-daqsijiet immedjatament taħt jew fuq meta d-daqs huwa nominat minn intervall stabbilit mid-dijametru minimu u d-dijametru massimu (għoti tad-daqs), - il-ġewż jikkorrispondi għad-daqsijiet immedjatament taħt meta d-daqs huwa nominat minn indikazzjoni tad-dijametru minimu segwit minn "u aktar" jew "u +" jew "+" (għarbiel), - il-ġewż jikkorrispondi għad-daqs immedjatament il-fuq meta d-daqs huwa nominat minn indikazzjoni tad-dijametru massimu segwit minn "u anqas" jew "u -" (għarbiel). V. DISPOSIZZJONIJIET LI JIRRIGWARDAW IL-PREŻENTAZZJONI A. L-uniformità Il-kontenut ta’ kull pakkeġġ irid ikun indaqs u jkun fih biss ġellewż fil-qoxra ta’ l-istess oriġini, kwalità, varjetà jew tip kummerċjali u daqs (jekk ikun ittieħed id-daqs tiegħu). Il-parti li tidher tal-kontenut tal-pakkeġġ trid tkun rappreżentattiva tal-kontenut kollu. B. L-ippakkjar Il-ġellewż fil-qoxra jridu jkunu ppakkjat b’tali mod li jipproteġu l-prodott kif jixraq. Il-materjali wżati ġewwa l-pakkeġġ iridu jkunu ġodda, nodfa u ta’ materjal hekk li jevita milli jikkawża kull ħsara fuq barra u fuq ġewwa tal-prodott. Huwa mħalli l-użu ta’ materjali, partikolarment il-karta jew it-timbri, li jġorru speċifikazzjonijiet kummerċjali basta iżda illi l-istampar jew it-tikkettjar ikunu ġew magħmula minn linka jew kolla li mhumiex tossiċi. Il-pakkeġġi jridu jkunu ħielsa minn kull materjal barrani. C. Il-preżentazzjoni Qlub tal-ġellewż iridu jiġu preżentati f’boroż jew kontenituri solidi. VI. DISPOSIZZJONIJIET LI JIRRIGWARDAW L-IMMARKAR Kull pakkeġġ irid iġib il-partikolarijatjiet li ġejjin f’ittri mniżżla fi grupp fuq l-istess naħa, stampati li jinqraw u li ma jitħassrux u jidhru minn fuq barra. A. L-identifikazzjoni Min jippakkja u/jew min jiddispaċċja: l-isem u l-indirizz jew il-marka uffiċjali jew aċċettata tal-kodiċi. Madankollu, fejn tiġi wżata l-marka tal-kodiċi, it-terminu ‘ippakkjat minn u/jew dispaċċjat minn’ (jew taqsira ekwivalenti) iridu jiġu ndikati qrib il-marka tal-kodiċi. B. In-natura tal-prodott - "ġellewż fil-qoxra" jekk il-kontenut ma jkunx jidher bil-għajn fuq barra, - l-isem tal-varjetà jew it-tip kummerċjali għal klassijiet "Extra" u I (b’għażla għal Klassi II). C. L-orġini tal-prodott Il-pajjiż ta’ l-oriġini u, bil-għażla, l-erja fejn imkabbar, jew l-isem nazzjonali, reġjonali jew lokali tal-post. D. L-ispeċifikazzjonijiet kummerċjali - il-klassi, - id-daqs espress: - mid-dijametri massimi u minimi (għoti tad-daqs), jew - mid-dijametru minimu segwit minn "u aktar" jew "u +" jew "+" jew id-dijametru massimu segwit minn "u inqas" jew "u -" (għarbiel), - l-isem tad-daqs (b’għażla), - "L-aħjar qabel" segwit mid-data (b’għażla), - l-użin nett, - Sena tal-wiċċ (b’għażla). E. Il-marka uffiċjali tal-kontroll (b’għażla) [1] Id-definizzjoni ta’ difetti hija mogħtija fl-Appendiċi II ma’ dan id-dokument. [2] Il-preżenza ta’ ġellewż b’qalba kannella jew kannella skura, is-soltu akkumpanjata minn separazzjoni ħafifa tal-cotyledons, li ma tbiddilx ir-riħa u t-togħma tal-ġellewż, mhijiex ikkunsidrata bħala difett. [3] Il-kontentut ta’ l-umdità huwa stabbilit mimm wieħed mill-metodi mogħtija fl-Appendiċi I ma’ dan l-Anness. [4] Tip kummerċjali: ġellewż f’kull pakkett huma ta’ l-istess tip ġenerali u dehra simili u/jew jappartjenu għal taħlita ta’ varjetajiet uffiċjlament definiti mill-pajjiż produttur. [5] Tip kummerċjali: ġellewż f’kull pakkett huma ta’ l-istess tip ġenerali u dehra simili u/jew jappartjenu għal taħlita ta’ varjetajiet uffiċjlament definiti mill-pajjiż produttur. --------------------------------------------------